# S P R Á V A

**o výchovno-vzdelávacej činnosti**

**podľa Vyhlášky MŠ SR č. 9/2006 Z.z.**

**školský rok 2014/2015**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Škola: Odborné učilište internátne**

**Šrobárova 20**

**058 01 Poprad**

Tel: 052 / 7885912, 7885911

Fax: 052 / 788 59 13

e-mail: [oupoprad@mail.telekom.sk](mailto:oupoprad@mail.telekom.sk)

www.oupoprad.edu.sk

**Zriaďovateľ: Okresný úrad Prešov**

**Námestie mieru 3**

**080 01 Prešov**

Riaditeľ školy: Mgr. Mária Bizubová

Zást.riad.školy: Mgr. Ingrid Vokuličová

Hlavný majster OV: Mgr. Katarína Galasová

Rada školy: Mgr. Valéria Rusnáková – predseda

Rada má 11 členov

Poradný orgán: Pedagogická rada

Predseda PK

Porady vedenia

-2-

**1.**

**Počty žiakov:**

Na začiatku školského roka bolo 111 žiakov v trinástich triedach.

v 1. ročníku 56 z toho 25 dievčat

v 2. ročníku 19 z toho 4 dievčatá

v 3. ročníku 36 z toho 18 dievčat žiakov

Ubytovaní v internáte

na začiatku 20 žiakov na konci roka 10 žiakov

Počas školského roka niektorí žiaci odišli na vlastnú žiadosť alebo na žiadosť rodičov.

**2.**

**Prijímanie žiakov:**

Do prvého ročníka v školskom roku 2014/2015 bolo prijatých 56 žiakov, ktorý boli zaradení do odboru murárske práce, príprava jedál, služby a domáce práce, oprava poľnohospodárskych strojov, cukrár a spracúvanie dreva.

**3.**

**Výsledky hodnotenia a klasifikácie**

Výchovno – vzdelávací proces v tomto školskom roku zabezpečovalo 7 učiteľov, vrátane vedúcich pracovníkov, 12 majstrov OV a  2 vychovávatelia. Všetci pedagogickí zamestnanci spĺňajú kvalifikačné predpoklady, traja z nich si dopĺňajú pedagogické alebo špeciálno-pedagogické vzdelanie.

Väčšinu odborných predmetov v jednotlivých učebných odboroch vyučovali učitelia s požadovanou kvalifikáciou, niektoré vyučovacie hodiny odborných predmetov vyučovali majsterky s bakalárskym vzdelaním alebo učitelia s inou aprobáciou.

Odborný výcvik vyučovali majstri s požadovaným vzdelaním.

Učivo sa preberalo podľa tematických plánov a nadväzovalo na prácu odborného výcviku.

Niektoré vyučovacie hodiny všeobecno-vzdelávacích predmetov vyučovali učitelia s inou aprobáciou a tiež učitelia s vysokoškolským technickým odborným vzdelaním.

V tomto školskom roku ukončilo učilište s výučným listom 25 žiakov. Dvaja žiaci ukončili tretí ročník neúspešne, preto klasifikáciu aj záverečnú skúšku vykonávali v náhradnom termíne. Z toho jeden žiak neprospel, preto požiadal o opakovanie ročníka.

- 3 -

**Analýza prospechu**

|  |  |  |  |  |
| --- | --- | --- | --- | --- |
| Prospech | Počet žiakov | | | Škola |
| 1.ročník | 2.ročník | 3.ročník |
| Prospel s vyznam. | 6 | 0 | 7 | 13 |
| Prospel veľ. dobre | 10 | 3 | 6 | 19 |
| Prospeli | 26 | 8 | 12 | 46 |
| Neprospeli | 4 | 2 | 2 | 8 |
| Neprospeli –opravná skúška | 1 | 0 | 2 | 3 |
| Neklasifik. | 10 | 6 | 9 | 25 |
| Spolu | 56 | 19 | 36 | 111 |

**Analýza správania**

|  |  |  |  |  |
| --- | --- | --- | --- | --- |
| Správanie | 1.ročník | 2.ročník | 3.ročník | Spolu |
| Uspokojivé | 7 | 4 | 4 | 15 |
| Menej uspokojivé | 7 | 1 | 1 | 89 |
| Neuspokojivé | 0 | 0 | 0 | 0 |
| Spolu | 14 | 5 | 5 | 24 |

Najčastejšie dôvody zníženia známky zo správania sú - veľký počet vymeškaných neospravedlnených hodín,  nevhodné správanie sa voči pedagogickým zamestnancom a úteky z vyučovania a odborného výcviku.

- 4 -

**Analýza dochádzky**

|  |  |  |  |
| --- | --- | --- | --- |
|  | 1.ročník | 2.ročník | 3.ročnik |
| Počet vymeškaných hodín spolu | 12882 | 4665 | 1095 |
| Priemer vymeškaných hodín na žiaka | 230 | 245 | 30 |
| Počet ospravedlnených hodín | 5943 | 2543 | 396 |
| Počet ospravedlnených hodín na 1 žiaka | 106 | 133 | 11 |
| Počet neospravedlnených hodín | 6939 | 2122 | 699 |
| Počet neospravedlnených hodín na 1 žiaka | 123 | 111 | 19 |

Veľký počet neospravedlnených hodín spôsobili žiaci, ktorí školu riadne nenavštevovali a niektorí nemali splnenú povinnú školskú dochádzku, takže ich nebolo možné zo školy vylúčiť.

Pri riešení školskej dochádzky spolupracujú triedni učitelia hlavne s rodičmi, pohovor s nimi aj návšteva rodín majú mnohokrát krátkodobý účinok. Realizovali sa tiež schôdzky rodičov v obciach, kde sa zúčastnil aj zástupca vedenia školy. U žiakov, ktorí nemajú splnenú školskú dochádzku, spolupracujeme s obecnými úradmi a úradmi práce, sociálnych vecí a rodiny.

Viacerým žiakom boli udelené pochvaly za reprezentáciu školy, vzornú dochádzku a správanie. Pokarhania riaditeľom školy a podmienečné vylúčenia zo školy boli udelené za veľmi zlú dochádzku a veľký počet neospravedlnených hodín.

-5-

**4.**

**Učebné odbory**

Názov odboru: Poľnohospodárska výroba

Zameranie: Oprava poľnohospodárskych strojov

Číselný kód: 4572 2 06

Názov odboru: Poľnohospodárska výroba

Zameranie: Záhradník

Číselný kód: 4572 2 02

Názov odboru: Stavebná výroba

Zameranie: Murárske práce

Číselný kód: 3686 2 03

Názov odboru: Obchodná prevádzka:

Zameranie: Služby a domáce práce

Číselný kód: 6494 2 00

Názov odboru: Obchodná prevádzka

Zameranie: Príprava jedál

Číselný kód: 6491 2 01

Názov odboru: Cukrárska výroba

Číselný kód: 2985 2

Názov odboru: Spracúvanie dreva

Zameranie: Výroba úžitkových a umeleckých predmetov

Číselný kód: 3383 2 08

Vo všetkých učebných odboroch sa postupovalo v súlade so štátnym a školským vzdelávacím programom. Školské vzdelávacie programy a zároveň tematické plány niektorých predmetov boli v rámci projektu revidované. Zohľadnená bola hlavne nadväznosť učebných plánov na uplatnenie sa na trhu práce.

Všetky odbory sú trojročné a končia záverečnou skúškou.

**5.**

**Hodnotenie odborného výcviku**

V školskom roku 2014/2015 zabezpečovalo odborný výcvik 12 majstrov OV, každý z nich spĺňal požadované odborné vzdelanie, traja z nich si dopĺňali pedagogické alebo špeciálnopedagogické vzdelanie.

V tomto školskom roku bolo 16 pracovných skupín v siedmich učebných odboroch nasledovne:

- 6 -

**I. ROČNÍK**

Učebný odbor **- 45 72 G poľnohospodárska výroba**

Zameranie **- 06 oprava poľnohospodárskych strojov**

Učebný odbor **- 64 94 G služby a domáce práce**

Učebný odbor **- 64 91 G obchodná prevádzka**

Zameranie **- 01 práca pri príprave jedál**

Učebný odbor - **3686 G stavebná výroba**

Zameranie **- 03 murárske práce**

Učebný odbor - **2985 G cukrárska výroba**

Učebný odbor - **3383 2 spracúvanie dreva**

Zameranie - **08 výroba úžitkových a umeleckých predmetov**

Učebný odbor **- 45 72 G poľnohospodárska výroba**

Zameranie **- 02 záhradník**

**II. ROČNÍK**

Učebný odbor **- 64 91 2 obchodná prevádzka**

Zameranie - **01 práca pri príprave jedál**

Učebný odbor - **64 94 2 služby a domáce práce**

Učebný odbor - **3686 2 stavebná výroba**

Zameranie **- 03 murárske práce**

Učebný odbor **- 45 72 2 poľnohospodárska výroba**

Zameranie **- 06 oprava poľnohospodárskych strojov**

- 7 -

**III. ROČNÍK**

Učebný odbor **- 64 91 2 obchodná prevádzka**

Zameranie - **01 práca pri príprave jedál**

Učebný odbor - **2985 2 cukrárska výroba**

Učebný odbor **- 45 72 2 poľnohospodárska výroba**

Zameranie **- 02 záhradník**

Učebný odbor **- 64 94 G služby a domáce práce**

Učebný odbor - **3383 2 spracúvanie dreva**

Zameranie - **08 výroba úžitkových a umeleckých predmetov**

Učebný odbor - **3686 G stavebná výroba**

Zameranie **- 03 murárske práce**

Učebný odbor **- 45 72 2 poľnohospodárska výroba**

Zameranie **- 06 oprava poľnohospodárskych strojov**

Odborný výcvik v odbore **murár** vykonávali žiaci v areáli školy, kde sa podieľali na rekonštrukčných prácach. V prvom polroku tiež pri výstavbe rodinného domu. Žiaci prichádzali do styku s technológiami od vytyčovania a zakladania stavieb, nosných konštrukcii, krovu, zastrešenia, omietok, až po terénne úpravy.

Žiaci odboru **opravár poľnohospodárskych strojov** vykonávali odborný výcvik v školskej dielni. Žiaci praxovali aj v opravárenskej dielni OPEL Poprad a poľnohospodárskom podniku v Spišskom Štiavniku. Zameriavali sa na ručné spracovanie kovov,  výrobu kovových predmetov a predvádzanie opráv na maketách strojov.

Žiačky v odbore **služby a domáce práce** vykonávali odborný výcvik v šijacích dielňach a v cvičných kuchynkách  školy. Prax vykonávali aj v práčovni Červeného kríža v Poprade. Úroveň vedomostí aj pracovných zručností bola na relatívne dobrej úrovni. Žiačky sa zúčastnili celoslovenskej súťaže zručnosti v Prakovciach.

V  odbore **príprava jedál** žiaci vykonávali odborný výcvik v cvičných kuchynkách v škole aj mimo školy a to v kuchyni Červeného kríža. Úroveň vedomostí aj pracovných zručností žiakov bola na veľmi dobrej úrovni.

V odbore **spracúvanie dreva** žiaci vykonávali odborný výcvik v školskej dielni. Venovali sa hlavne výrobe úžitkových predmetov z dreva, v menšej miere výrobe umeleckých predmetov a rôznym opravárskym prácam v škole.

Odborný výcvik v odbore **cukrárska výroba** vykonávali v cvičnej kuchynke v budove školy. Úroveň vedomostí žiačok je na veľmi dobrej úrovni. Žiačky nás reprezentovali na súťaži zručnosti v Kysuckom Novom Meste.

* 8 -

V odbore **záhradník** bol odborný výcvik vykonávaný v záhradníckych dielňach v budove školy, v letných mesiacoch na záhonoch v areáli školy. V tomto školskom roku naša škola organizovala celoslovenskú súťaž zručnosti, ktorej sa zúčastnili aj naši žiaci.

V tomto školskom roku sa nám podarilo zabezpečiť zmluvné pracoviská pre odbor opravár, murár, služby a domáce práce a prípravu jedál.

Prínosom pre odborný výcvik bol projekt v rámci ktorého žiaci navštívili rôzne pracoviská, kde si mohli pozrieť reálnu prácu v ich odbore a tiež odskúšať prácu s odborníkmi z praxe.

Z eurofondov sa ešte v minulom školskom roku zakúpili do všetkých dielní nové stroje, náradie a materiál, čím sa výrazne skvalitnila práca na odbornom výcviku v školských dielňach.

Úroveň odborného výcviku v tomto školskom roku bola v jednotlivých odboroch aj v jednotlivých odborných skupinách rôzna. Nedostatky sa vyskytovali hlavne:

- v dochádzke žiakov

- v slabej aktivite žiakov počas OV

- úmyselné poškodzovanie náradia a školského majetku zo strany niektorých žiakov.

V budúcom školskom roku sa budeme snažiť nájsť ďalšie pracoviská, kde by mohli žiaci vykonávať odbornú prax. Veľkou výhodou pre žiakov je prepojenosť s trhom práce, nakoľko v jednotlivých prevádzkach sa naučia, ako je to v skutočnom zamestnaní, získajú tiež prehľad o možnosti zamestnať sa po ukončení školy.

Odborný výcvik vo všetkých odborných skupinách sa riadil podľa schválených časovo – tematických plánov vypracovaných na základe predpísaných učebných osnov a  ŠkVP vypracovaných pre jednotlivé učebné odbory.

Materiálno-technické vybavenie väčšiny školských dielní je na veľmi dobrej úrovni, zodpovedajú požiadavkám vzdelávania v jednotlivých odboroch.

**6.**

**Kvalifikovanosť zamestnancov**

Učitelia kvalifikovaní 5

s iným zameraním 2

Majstri OV kvalifikovaní 9

Študujúci 3

Vychovávatelia kvalifikovaní 2

- 9 -

**7.**

**Aktivity školy a prezentácia na verejnosti**

Školské aktivity: - turnaj v minifutbale

- turnaj v stolnom tenise

- výstava pečiva

- posedenie pri jedličke

- talent školy

- beseda s príslušníkmi Polície

- divadelné predstavenie

- kvíz o Cyrilovi a Metodovi

- výstava „Dom a záhrada“ – Aréna Poprad

- exkurzia Gánovce – historické nálezisko a gejzír

Akcie na prezentáciu školy:

- Červené stužky

- Školský karneval

- Odovzdávanie zelených stužiek

- Deň otvorených dverí

- Účasť na celoslovenskej súťaži zručnosti v odbore cukrár – Kysucké

Nové Mesto, služby a domáce práce Prakovce

- Naša škola zorganizovala celoslovenskú súťaž v odbore záhradník

- Účasť na celoslovenskej súťaži „Olympiáda ľudských práv“ v

Košiciach

- Burza škôl v Aréne Poprad

**8.**

**Školský internát**:

Do internátu školy sa prihlásilo 20 žiakov, nakoľko postupne z internátu odišli, boli zaradení v jednej výchovnej skupine. Štyria žiaci v priebehu roka z internátu odišli.

Pri práci sa vychovávatelia riadili plánom práce školy a školským vzdelávacím programom. Vo voľnej činnosti sa prihliadalo na záujmy žiakov.

Počas školského roka sa žiaci aktívne zapájali do rôznych aktivít. Veľkú časť voľného času trávili na ihrisku, v posilňovni, vychádzkami do okolia a do prírody.

V internáte školy sú 4 izby, ktoré sú vybavené novým nábytkom.

Od septembra 2012 je v prevádzke školskú jedáleň, v ktorej sa stravujú aj žiaci nebývajúci v internáte školy.

- 10 -

**9.**

## Projekty, do ktorých je škola zapojená

Škola za posledné tri roky sa zapojila do týchto projektov:

1. „Modernizácia vzdelávania na stredných školách“ – riadený UIPS, ktorý prispel vyučujúcim nielen po stránke metodickej, ale aj zriadením novej počítačovej miestnosti.
2. V minulom školskom roku sme ukončili projekt z OP „Vzdelávanie“, pod názvom

„Moderné vyučovanie pre život a prax“ ( 2013 – 2015 ). Začiatok projektu bol už v školskom roku 2012/13, pokračoval celý školský rok 2013/2014, svoje aktivity ukončili pedagogickí zamestnanci v prvom polroku školského roka 2014/2015. Počas realizácie boli rôzne vzdelávacie aktivity pre pedagogických zamestnancov, tvorba príručiek, pracovných zošitov a prezentácií pre jednotlivé učebné odbory, overovanie vytvorených materiálov, spolupráca so zamestnávateľmi, úradom práce a expertmi z praxe.

Žiaci sa počas projektu zúčastnili jednej trojdňovej exkurzie – FLÓRA Bratislava, Slovenský betlehem Rajecká Lesná, Múzeum slovenskej dediny Martin. Zrealizovali sa tiež jednodňové exkurzie – Torty a svet pečenia Trenčín a Medzinárodný strojársky veľtrh Nitra. Žiaci sa zúčastnili aj množstva miestnych exkurzií do podnikov. Získali sme dve interaktívne tabule, dve e-Beam tabule, notebooky pre vyučujúcich, rôzne stroje, nástroje a materiál pre školské dielne. Projekt bol pre školu veľkým prínosom po stránke odbornej i materiálnej.

3. Škola je zapojená do projektu DIGI škola, v rámci ktorého sme získali dve interaktívne tabule a dva notebooky. Učitelia sa zapájajú do rôznych vzdelávacích aktivít.

**10.**

**Priestorové a materiálno-technické podmienky školy**

V školskom roku 2014/2015 vyučovanie prebiehalo v šiestich triedach a dvoch počítačových triedach. Pre vyučovanie sú k dispozícii interaktívne tabule, e-Beam tabule, notebooky, na ktorých môžu žiaci využívať metodický materiál a prezentácie pre jednotlivé predmety, ktoré si vytvorili počas projektu.

Odborný výcvik má tri cvičné kuchynky pre kuchárov, dve pre záhradníkov, dve pre služby a domáce práce, po jednej pre opravárov a spracúvanie dreva. Sú veľmi dobre vybavené strojmi, nástrojmi aj materiálom.

Odborný výcvik vykonávali žiaci aj na zmluvných pracoviskách.

Presídlením školy do Popradu sa výrazne zlepšili podmienky pre prácu. Vnútorné priestory aj exteriér sa postupne rekonštruujú. V priebehu roka sa zateplila časť budovy, zrekonštruovali sa chodníky v priečelí školy. S týmito prácami sa bude ďalej pokračovať v budúcom roku.

Realizácia projektov výrazne pomohla pri teoretickom i praktickom vyučovaní.

Telesná výchova sa vyučovala v posilňovni a na školskom dvore. V zimných mesiacoch sa využíva aj blízke mestské klzisko, prípadne prenájom iných školských ihrísk.

* 11 -

**11.**

**Finančné a hmotné zabezpečenie školy**

Finančné prostriedky pridelené zo štátneho rozpočtu sú primerané. Väčšina rozpočtových prostriedkov je použitá na platby za energie, prevádzku spojenú s fungovaním školy, aj na nákup materiálu pre odborný výcvik.

V školskom roku boli škole pridelené finančné prostriedky vo zvýšenej miere na nevyhnutnú rekonštrukciu priestorov.

Škole je nápomocné aj občianske združenie, ktoré pracuje pri škole, využívame aj finančné prostriedky za vzdelávacie poukazy.

Do záujmového vzdelávania bola zapojená väčšina žiakov, ktorí navštevovali záujmové útvary:

- žurnalistický

- dopravno- technický

- kreatívna tvorba

- športový

- záhradnícky

- výroba cukroviniek

- remeselník

- zdravotnícky

- turistický

**12.**

**Vyhodnotenie cieľov daných na školský rok**

V tomto školskom roku sa vyučovalo vo všetkých ročníkoch podľa školských vzdelávacích programov. Výchovno-vzdelávacie ciele boli vo všetkých odboroch splnené podľa plánov.

Oceňujeme, že žiaci vykonávali odborný výcvik na pracoviskách stravovacích služieb pre odbor príprava jedál a služby a domáce práce, žiaci odboru opravár praxovali v dielni Opel a v dielni v Spišskom Štiavniku. Pre žiakov je veľmi dôležité odskúšať si v praktickom živote to, čo sa naučili v škole.

V budúcom školskom roku sa budeme snažiť získať takýchto pracovísk ešte viac. Jednotlivé zariadenia sú s prácou našich žiakov veľmi spokojní.

Nedostatky pretrvávajú v dochádzke žiakov hlavne z toho dôvodu, že sú to väčšinou žiaci, ktorí nemajú dostatočne vypestovaný zmysel pre povinnosti a určenie priorít.

Žiaci, ktorí úspešne ukončili učilište majú výrazne lepšie možnosti uplatniť sa na trhu práce. Viacerí z našich absolventov pracujú v Česku, ale aj iných krajinách EÚ.

Jedným z priorít bola realizácia a ukončenie projektu „Moderné vyučovanie pre život a prax“, ktorý je veľkým prínosom pre výchovno-vzdelávací proces.

Mgr.Mária Bizubová

riaditeľka OUI

V Poprade, 29. 09. 2015